สวัสดีครับ รบกวนสอบถาม ผมปวดท้องด้านซ้าย เป็นๆ หายๆ ปวดแบบจี๊ดๆ บิดตัวแล้วรู้สึกดีขึ้น บางครั้งรู้สึกเหมือนมีอาการกระตุ๊กบริเวรที่ปวด แต่ปวดไม่มาก มีอาการท้องอืดร่วมด้วยและถ่ายมีอุจาระขนาดเล็กครับ อาการปวดไม่มากแค่จี๊ดๆ ท้องอืดครับ อาหารไม่ย่อย
สวัสดีค่ะ อาการปวดท้องด้านซ้าย เป็นๆ หายๆ ท้องอืด อาหารไม่ย่อย ถ่ายอุจจาระมีขนาดเล็ก อาจเกิดจาก1.โรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น2.กรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้น3. มีสาเหตุต่างๆ ที่ทำให้ท้องอืด ซึ่งอาจทำให้มีอาการปวดท้องและถ่ายอุจจาระมีขนาดเล็กตามมาได้ ซึ่งได้แก่- การทานอาหารที่ทำให้เกิดแก๊สหรือเครื่องดื่มที่มีแก๊สมากไป เช่น น้ำอัดลม ถั่ว เมล็ดธัญพืชต่างๆ- การทานยาบางชนิด ยาแก้ปวดชนิดเสพติด อาหารเสริมธาตุเหล็ก- มีนิ่วในถุงน้ำดี-เครียดวิตกกังวล- มีเนื้องอกหรือมะเร็งในช่องท้องในทางกลับกัน หากเริ่มต้นด้วยอาการท้องผูก อาจเป็นสาเหตุให้เกิดอกาารปวดท้องและท้องอืดตามมาในเบื้องต้น แนะนำให้ทานอาหารอ่อนย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆหากมีอาการท้องผูก หรือถ่ายอุจจาระลำบาก ถ่ายอุจจาระก้อนเล็ก แข็ง แนะนำให้ทานผักและผลไม้มากๆ ดื่มน้ำเยอะ อาจทานไฟเบอร์สำเร็จรูปเสริม หรือใช้ยาระบายช่วยหากอาการต่างๆ ยังไม่ดีขึ้น รุนแรงขึ้น หรือมีอาการอื่นๆ เพิ่มเติม ควรไปพบแพทย์เพื่อตรวจหาสาเหตุนะคะ